Drey Älper, dr'Breitä Pius, Joller Patrick und Rothefluäh,  gahnd i Ferie,  aber nid wäg dr'Ruäh.  Sie sägid sich, warum nid dann und wann  ä chley Action, mid Ballermann.  Z'Klotä beratid's: "Hemmer neyd vergässä",  trinkid äs Kafe und chaiffid epis z'ässä.  Miär hend etz Ferie, nur kei Riggäschadä,  Gufferä diämmer, uf'nä Charrä ladä.  Ueli riäft: "Chemid iähr Däppä,  da vorä, isch d'Rollträppä,  ich fahrä afä druif", trip trap  und scho gahd's, gredi dur'ab.  Ihres Baggaschi isch nateyrli neyd a'bundä,  äs rumpled, Ueli,  Dui bisch ä Gsundä.  D'Rollträppäfahrer, springid uf all Seytä,  Ueli entschuldiged sich fidläbleich, bi dä Leytä.    Sie reisid de uf Bulgariä, as Schwarzi Meer,  äs badet und sünneled scho, äs ganzes Heer.  Das stehrd diä Burschtä nid so gross,  sie hoffid am Abig, uf'nes grosses Los.  Äs Tanzlokal mid Bassain und Wasser gfilld,  Biär, heissi Rithmä, lockeri Damä, hed dr'erscht Hunger gstilld.  Etz hend's pletzlich ganz ä Hibschi entdeckt,  und so  offähärzig - ganz verreckt.  Dr'Patrick isch zwäg und voll intakt,  suächt we wild, Blickfäng und Aigäkontakt.  Sie isch gross und rund,  de nid nur, umä Hosäbund,  dr'Patrick hed langsam aber sicher, a'gschlichä,  diä Reaktion, hed amänä Blitz us heiterem Himmel glichä.  Dr'Patrick hed's chuim richtig begriffä,  hed diä sexi Lady, mid emä Churz, zuägriffä,  und Dui bisch, mid emä plattä 10i, im Bassain-Wasser verschliffä.